ananddey/assamese-wiki-corpus huggingface dataset:
অৰ্নেলা ভানোনী

অৰ্নেলা ভানোনী (২২ ছেপ্টেম্বৰ ১৯৩৪ – ২১ নৱেম্বৰ ২০২৫) এগৰাকী ইটালীয়ান গায়িকা আৰু গীতিকাৰ আছিল। প্ৰায় সত্তৰ বছৰীয়া কেৰিয়াৰেৰে তেওঁ আছিল ইটালীৰ আটাইতকৈ দীৰ্ঘদিনীয়া সংগীত শিল্পীসকলৰ ভিতৰত এগৰাকী। নিজৰ সুদীৰ্ঘ কেৰিয়াৰত তেওঁ এলপি (LP), ইপি (EP) আৰু গ্ৰেটেষ্ট হিট্‌ছ এলবামৰ মাজত প্ৰায় ১২১টা কৰ্ম মুক্তি দিছিল আৰু ৬৫ নিযুতৰো অধিক ৰেকৰ্ড বিক্ৰী কৰিছিল। তেওঁক ইটালীয় পপ সংগীতৰ অন্যতম জনপ্ৰিয় পৰিৱেশক হিচাপে গণ্য কৰা হয়।

উক্তি

মোৰ গোটেই জীৱনটোত মই এজন বাটৰুৱা হৈ আছোঁ আৰু সদায় গৌণ পথসমূহ বিচাৰি ফুৰিছোঁ। মই নাজানি থকা কথাবোৰে মোক সদায় আকৰ্ষিত কৰে, আৰু সেইবোৰেই হ'ল গৌণ পথ। সেয়াই মোৰ লক্ষ্য।
ৱাল্টাৰ ভেলট্ৰ’নীৰ দ্বাৰা লোৱা এক সাক্ষাৎকাৰৰ পৰা, পুৰুষৰ সৈতে মই জিকিলোঁ সঁচা, কিন্তু মই ভুল কৰিলোঁ।

মিলানৰ কিছুমান ঠাই অতি ধুনীয়া, কুঁৱলীৰ মাজত ই দেখিবলৈ বৰ ধুনীয়া লাগে, যিটো ওৰণি লৈ থকা এগৰাকী মহিলাৰ দৰে।
ত্ৰিয়েষ্টে কাৰাগাৰৰ মহিলাসকলৰ বাবে মুকলি কৰা 'আ টু পাৰ টু' নামৰ সাক্ষাৎকাৰৰ পৰা; যিটো সামাজিক সমবায় "ৰিছেট" আৰু "লা কলিনা"ৰ দ্বাৰা পিনো ৰোভাৰেডো আৰু ৰেডিঅ' ফ্ৰাগোলাৰ সহযোগত লোৱা হৈছিল। ইল পিকক’ল’ কাকতত ৪ এপ্ৰিল ২০১৫ তাৰিখে প্ৰকাশ পোৱা বাতৰি অনুসৰি: অৰ্নেলা ভানোনীৰ কাৰাবন্দী মহিলাসকললৈ উক্তি: মই অসহায় আৰু অকলশৰীয়া।

এজন কবিৰ বাবে সকলো বস্তুৱেই সমল হৈ পৰে।
পিনো ৰোভাৰেডো আৰু ৰেডিঅ' ফ্ৰাগোলাৰ সহযোগত "ৰিছেট" আৰু "লা কলিনা" নামৰ সামাজিক সমবায় দুটাই ত্ৰিয়েষ্টে কাৰাগাৰৰ মহিলাসকলৰ বাবে মুকলি কৰা আ টু পাৰ টু নামৰ সাক্ষাৎকাৰৰ পৰা। ৪ এপ্ৰিল ২০১৫ তাৰিখে Il Piccolo.it-ত প্ৰকাশিত বাতৰি অনুসৰি: অৰ্নেলা ভানোনীৰ কাৰাবন্দীসকললৈ: «মই অসহায় আৰু অকলশৰীয়া»।

মই এগৰাকী সাহসী মহিলা, শক্তিশালী নহয়। মই অতি অসহায় আৰু মই প্ৰতিটো বস্তুৰ বাবে চকুলো আৰু প্ৰচেষ্টাৰে মূল্য দিব লগা হয়।
পিনো ৰোভাৰেডো আৰু ৰেডিঅ' ফ্ৰাগোলাৰ সহযোগত "ৰিছেট" আৰু "লা কলিনা" নামৰ সামাজিক সমবায় দুটাই ত্ৰিয়েষ্টে কাৰাগাৰৰ মহিলাসকলৰ বাবে মুকলি কৰা আ টু পাৰ টু নামৰ সাক্ষাৎকাৰৰ পৰা। ৪ এপ্ৰিল ২০১৫ তাৰিখে Il Piccolo.it-ত প্ৰকাশিত বাতৰি অনুসৰি: কাৰাবন্দী মহিলাসকলৰ প্ৰতি অৰ্নেলা ভানোনী: «মই দুৰ্বল আৰু অকলশৰীয়া»।

ত্ৰিয়েষ্টে এখন ধুনীয়া, আশ্চৰ্যজনক চহৰ; সাগৰীয় পাৰৰ সকলো চহৰেই ধুনীয়া, কিন্তু ত্ৰিয়েষ্টে বিশেষভাৱে ধুনীয়া কাৰণ ই ঠিক সাগৰৰ কাষতেই অৱস্থিত।
পিনো ৰোভাৰেডো আৰু ৰেডিঅ' ফ্ৰাগোলাৰ সহযোগত "ৰিছেট" আৰু "লা কলিনা" নামৰ সামাজিক সমবায় দুটাই ত্ৰিয়েষ্টে কাৰাগাৰৰ মহিলাসকলৰ বাবে মুকলি কৰা আ টু পাৰ টু নামৰ সাক্ষাৎকাৰৰ পৰা। ৪ এপ্ৰিল ২০১৫ তাৰিখে Il Piccolo.it-ত প্ৰকাশিত বাতৰি অনুসৰি: কাৰাবন্দী মহিলাসকলৰ প্ৰতি অৰ্নেলা ভানোনী: «মই দুৰ্বল আৰু অকলশৰীয়া»।

শ্ৰেণী:ইটালীৰ ব্যক্তি
শ্ৰেণী:কণ্ঠশিল্পী
শ্ৰেণী:গীতিকাৰ
এম. হালিমা বীবি

এম. হালিমা বীবি (ইংৰাজী: M. Haleema Beevi; ১৯১৮–২০০০) এগৰাকী ভাৰতীয় সাংবাদিক, সমাজ কৰ্মী, স্বাধীনতা সংগ্ৰামী, ইছলামিক নাৰীবাদী, বাতৰি কাকতৰ সম্পাদক আৰু প্ৰকাশক আছিল। কেৰালাৰ তিনিখন মহিলা সাময়িকী আৰু এখন সাধাৰণ আলোচনীৰ স্বত্বাধিকাৰী। হালিমা বীবি থিৰুভাল্লা মুছলিম মহিলা সংস্থাৰ সভানেত্ৰী আৰু মুছলিম মজলিছৰে সক্ৰিয় সদস্য আছিল।

১৯৩৮ চনৰ পৰা ১৯৪৫ চনলৈকে তেওঁ কেৰালাৰ থিৰুভাল্লাত পৌৰসভাৰ কাউন্সিলাৰ হিচাপে কাম কৰিছিল হালিমাই সৰুতে দেউতাকক হেৰুৱাইছিল। কিন্তু এই আলোচনীখনো সফল নহ’ল।

হালিমাই আল মানাৰ আলোচনীত ইছলামৰ সৈতে জড়িত কেইবাটাও প্ৰবন্ধ লিখিছিল।

সামাজিক কৰ্ম

সেই সময়ত গাঁওত চলি থকা এক ধৰ্মীয় প্ৰচাৰ অনুষ্ঠানত ধৰ্মীয় পণ্ডিত সকলে শিক্ষাৰ প্ৰতি ইছলামে যি সংজ্ঞা দিয়ে সেয়া প্ৰদান নকৰি তেওঁলোকৰ নিজস্ব সংজ্ঞাহে প্ৰদান কৰিছিল। দৰ্শকৰ মাজৰ পৰা থিয় হৈ হালিমা বীবি আৰু তেওঁৰ সমনীয়া কেইগৰাকীমানে পণ্ডিতগৰাকীৰ ভাষণৰ ওপৰত প্ৰশ্ন তোলে আৰু সেই ঠাই ত্যাগ কৰে। যোৱাৰ আগতে বীবিয়ে পিছদিনা একে ঠাইতে পৰিষ্কাৰকৈ ইছলাম প্ৰচাৰ কৰিব পৰা লোকক আনি থিয় কৰাব বুলি প্ৰত্যাহ্বান জনায়। পিছদিনাৰ সেই ঠাইত কে.এম. মহম্মদ মৌলৱী, আছলাম মৌলৱী, এম আব্দুল চালাম (আই. এ. এছ.) আদিয়ে প্ৰচাৰ কৰিছিল। হালিমা বীবিৰ জীৱনৰ এই ঘটনাই কেৰালাৰ মুছলমান ইতিহাসত যথেষ্ট প্ৰভাৱ পেলাইছিল।

দেৱান চি.পি. ৰামাস্বামীৰ শাসন কালত যেতিয়া হালিমা বীবিৰ ছপাকাম আৰু বাতৰি কাকত সমস্যাত পৰিছিল, তেতিয়া তেওঁ ছপাকাৰ্যৰ বিভিন্ন বিষয়সমূহ শিকিছিল। দেৱানৰ শাসনৰ বিৰুদ্ধে প্ৰতিবাদ কৰাসকলৰ বাবে তাই প্ৰচাৰ পত্ৰিকা আৰু অন্যান্য সামগ্ৰী ছপা কৰিছিল। মালয়লা মনোৰামা নামৰ কাকতখন চৰকাৰৰ ৰোষত পৰা সময়ত হালিমা আৰু তেওঁৰ স্বামীয়ে কাকতখনৰ বাবে প্ৰবন্ধ আৰু প্ৰচাৰ পত্ৰিকা ৰচনা আৰু ছপা কামত সহায় কৰিছিল। দেৱান চি. পি. ৰামাস্বামীয়ে তেওঁক ৰাজনৈতিক জীৱন এৰাৰ বিনিময়ত চাকৰিৰ প্ৰস্তাৱ দিছিল।

হালিমা বীবিৰ আদৰ্শ আৰু তেওঁ “বিমোচন সমৰম”ত (কেৰালাৰ মুক্তি সংগ্ৰাম) অংশগ্ৰহণ কৰাৰ বাবে তেওঁক কাৰাগাৰত ভৰোৱা হৈছিল।

নাৰী, বিশেষকৈ মুছলমান মহিলাৰ মুক্তিৰ বাবে তেওঁ অক্লান্তভাৱে কাম কৰিছিল। তাই মুছলমান মহিলাক মূলসুঁতিৰ সমাজলৈ আনিব বিচাৰিছিল। তেওঁ শিক্ষাৰ পাঠ্যক্ৰমত স্বাস্থ্য, মনোবিজ্ঞান আৰু কোৰআনৰ দৰে বিষয়সমূহ অন্তৰ্ভুক্ত কৰাৰ পোষকতা কৰিছিল।

পৰিয়াল আৰু মৃত্যু

কে.এম. মহম্মদ মৌলৱীৰ সৈতে ষোল্ল বছৰ বয়সত হালিমা বীবিৰ বিবাহ হৈছিল। তাইৰ ৰাজহুৱা কাম-কাজত স্বামীয়ে তাইক উৎসাহিত কৰিছিল। তেওঁৰ স্বামী এজন লেখক, সম্পাদক আৰু ধৰ্মীয় পণ্ডিত আছিল। তেওঁলোকৰ সন্তান হ’ল আনছাৰ বেগম, নফিছা বীবি, জমীলা বীবি, অৱসৰপ্ৰাপ্ত প্ৰধান শিক্ষক তথা তিৰুৱনন্তপুৰমৰ চিডকোৰ জেনেৰেল মেনেজাৰ মহম্মদ আশ্ৰফ আৰু প্ৰয়াত আয়েশা। ১৯৯২ চনত মহম্মদ মৌলৱীৰ মৃত্যুৰ পিছত হালিমা বীবিয়ে ৰাজহুৱা জীৱনৰ পৰা সম্পূৰ্ণৰূপে আঁতৰি যায়। পিছলৈ তেওঁ কন্যা নাফিছা বীবিৰ সৈতে পেৰুম্বাভুৰত বাস কৰে। ২০০০ চনৰ ১৪ জানুৱাৰীত তেওঁৰ মৃত্যু হয়।

তথ্য সংগ্ৰহ

শ্ৰেণী:নাৰীবাদী
শ্ৰেণী:ভাৰতীয় সাংবাদিক
শ্ৰেণী:সমাজকৰ্মী
পূৰ্বাঞ্চল তাই সাহিত্য সভা

বান অক পাপ লিক মৌঙ তাই (ইংৰাজী : Ban Ok Pup Lik Mioung Tai, তাই : 𑜈𑜃𑜫 𑜒𑜨𑜀𑜫 𑜆𑜆𑜫 𑜎𑜢𑜀𑜫 𑜉𑜢𑜤𑜂𑜫 𑜄𑜩 𑜽) অসমীয়াত পূৰ্বাঞ্চল তাই সাহিত্য সভা হ’ল তাই ভাষা-সাহিত্য-সংস্কৃতিৰ বিকাশ আৰু প্ৰসাৰৰ উদ্দেশ্যে ১৯৮১ চনত গঠন হোৱা এক জাতীয় অনুষ্ঠান। ইয়াৰ প্ৰধান কাৰ্যালয় চৰাইদেউ জিলাৰ পাটসাকোৰ ডম্বৰু দেওধাই ফুকন ভৱনত অৱস্থিত। ডম্বৰু দেওধাই ফুকন আছিল পূৰ্বাঞ্চল তাই সাহিত্য সভাৰ প্ৰতিষ্ঠাপক সভাপতি আৰু ড° পুষ্প গগৈ ইয়াৰ প্ৰতিষ্ঠাপক সম্পাদক।

ইতিহাস

১৯৮১ চনৰ ৮ এপ্ৰিলত ধেমাজিত বান অক পাপ লিক মৌঙ তাই বা পূৰ্বাঞ্চল তাই সাহিত্য সভাৰ প্ৰতিষ্ঠা হৈছিল। ইয়াৰ প্ৰথমখন অধিৱেশন অনুষ্ঠিত হৈছিল ১৯৮২ চনৰ ৭, ৮ আৰু ৯ মাৰ্চত অবিভক্ত শিৱসাগৰ আৰু বৰ্তমানৰ চৰাইদেউ জিলাৰ পাটসাকোত। অধিৱেশনত সভাপতিত্ব কৰিছিল ডম্বৰু দেওধাই ফুকনে আৰু ড° পুষ্প গগৈ আছিল সম্পাদক। এই ডম্বৰু দেওধাই ফুকনৰ স্মৃতিতে পৰৱৰ্তী সময়ত সভাৰ মুখ্য কাৰ্যালয়টো ডম্বৰু দেওধাই ফুকন ভৱন নামেৰে নামাকৰণ কৰা হয়।

পূৰ্বাঞ্চল তাই সাহিত্য সভাৰ সভাপতিসকলৰ তালিকা

সভাপতি কাৰ্যকাল
ডম্বৰু দেওধাই ফুকন
১৯৮১-৮৩
ৰত্নেশ্বৰ বুঢ়াগোহাঞি
১৯৮৩-৮৭
হেম বুঢ়াগোহাঞি
১৯৮৭-৯১
ডিম্বেশ্বৰ চেতিয়া
১৯৯১-৯৪
জীৱেশ্বৰ মহন
১৯৯৪-৯৬
কামিনী গগৈ
১৯৯৬-২০০২
ড° পুষ্প গগৈ
২০০২-০৪
মনোৰঞ্জন ফুকন
২০০৪-০৬
জীৱেশ্বৰ মহন
২০০৬-০৭
যোগেন্দ্ৰ নাথ ফুকন
২০০৭-০৯
কেশৱানন্দ দিহিঙীয়া
২০০৯-১১
প্ৰণৱ গগৈ
২০১১-১৩
ড° দয়ানন্দ বৰগোহাঞি
২০১৩-২২
অতুল ফুকন
২০২২-বৰ্তমানলৈকে

তথ্যসূত্ৰ
ৰেৱতী (বলোৰামৰ পত্নী)

ৰেৱতী ৰজা কাকুদ্মীৰ কন্যা আৰু বলোৰামৰ সহধৰ্মিনী আছিল। মহাভাৰত,ভাগৱত পুৰাণ আৰু বিষ্ণু পুৰাণৰ দৰে বিভিন্ন পৌৰাণিক ধৰ্ম গ্ৰন্থত তেওঁৰ বিৱৰণ আছে।

ৰেৱতী কাকুদ্মীৰ একমাত্ৰ কন্যা আছিল। কোনো মানুহেই তেওঁৰ মৰমলগা আৰু প্ৰতিভাশালী জীয়েকক বিয়া কৰাবলৈ যথেষ্ট নহয় বুলি অনুভৱ কৰি কাকুদ্মীয়ে ৰেৱতীক লগত লৈ ব্ৰহ্মলোকলৈ গৈছিল। তেওঁলোক গৈ পোৱাৰ সময়ত, ব্ৰহ্মাই গন্ধৰ্বসকলৰ এটা সংগীত অনুষ্ঠান উপভোগ কৰি আছিল, সেয়েহে তেওঁলোকে প্ৰদৰ্শন শেষ নোহোৱালৈকে ধৈৰ্য্যসহকাৰে অপেক্ষা কৰিছিল। তাৰ পিছত, কাকুদ্মীয়ে নম্ৰতাৰে প্ৰণাম জনাই, ব্ৰহ্মাক তেওঁ জীয়েকৰ পাণি গ্ৰহণ কৰিব পৰা যোগ্য প্ৰাৰ্থীৰ তালিকা উপস্থাপন কৰিলে। ব্ৰহ্মাই জোৰেৰে হাঁহি বৰ্ণনা কৰিছিল যে অস্তিত্বৰ বিভিন্ন সমতলত সময় বেলেগ ধৰণে চলে। তেওঁলোকে ব্ৰহ্মাৰ বাবে অপেক্ষা কৰা এই চমু সময়ছোৱাতেই পৃথিৱীত, ২৭টা চতুৰ্যুগ পাৰ হৈ গৈছিল আৰু সেই সকলো প্ৰাৰ্থী বহু আগতেই মৃত্যুবৰণ কৰিছিল।
ব্ৰহ্মাই লগতে কয় যে কাকুদ্মী সেইসময়ত অকলশৰীয়া। কিয়নো এই সময়ছোৱাতেই তেওঁৰ বন্ধু, মন্ত্ৰী, সেৱক, পত্নী, আত্মীয়, সৈন্য আৰু ধন-ভাণ্ডাৰ এতিয়া পৃথিৱীৰ পৰা নোহোৱা হৈ গৈছে আৰু তেওঁ সোনকালেই তেওঁৰ জীয়েকক এজন পাত্ৰৰ হাতত গতাই দিয়া উচিত কিয়নো কলি যুগৰ সময় সমাগত আছিল।

কাকুদ্মীক এই বাতৰিটোৱে আচৰিত আৰু সতৰ্ক কৰি তুলিলে। তেওঁৰ অন্ত্যেষ্টিক্ৰিয়া অনুষ্ঠানত ৰেৱতীয়ে বলোৰামৰ চিতাত আত্মাহুতি দিছিল।

তথ্যউৎস

শ্ৰেণী:হিন্দু দেৱী
মাৰিয়া কলম্বেজ

ৰোমান্থি মাৰিয়া কলম্বেজ (জন্ম: ১৯ মে' ১৯৮৪) এগৰাকী শ্ৰীলংকান মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে ২০০৭ চনত মিছ ৱৰ্ল্ড শ্ৰীলংকাৰ মুকুট লাভ কৰিছিল। তেওঁ চীনত অনুষ্ঠিত মিছ ৱৰ্ল্ড ২০০৭ প্ৰতিযোগিতাত শ্ৰীলংকাক প্ৰতিনিধিত্ব কৰিছিল। কলম্বেজ শ্ৰীলংকাৰ অন্যতম সফল মডেল। তেওঁ ইউৰোপ আৰু এছিয়াত বহুতো ফেশ্বন শ্ব' কৰিছে।

পটভূমি

কলম্বেজৰ জন্ম শ্ৰীলংকাৰ কলম্বোত হৈছিল। তেওঁৰ পৰিয়ালত ৰাপথি নামৰ এগৰাকী ভগ্নী আছে। তেওঁ কলম্বো ০৪-ৰ হ'লী ফেমিলি কনভেণ্টত শিক্ষা গ্ৰহণ কৰিছিল আৰু ১৮ বছৰ বয়সতে ফেশ্বন ডিজাইনিং বিষয়ত ডিপ্লমা সম্পূৰ্ণ কৰিছিল। ইয়াৰ পিছত ২১ বছৰ বয়সত তেওঁ চাৰ্টাৰ্ড ইনষ্টিটিউট অৱ মাৰ্কেটিং অৰ্হতা অৰ্জন কৰে। তেওঁ কাৰ্ডিফৰ ইউনিভাৰ্ছিটি অৱ ওৱেলছৰ পৰা বিজনেছ এডমিনিষ্ট্ৰেশ্যনত স্নাতকোত্তৰ ডিগ্ৰী লাভ কৰিছে।

মাত্ৰ সোতৰ বছৰ বয়সতে এগৰাকী কৰিঅ'গ্ৰাফাৰে তেওঁক মডেলিং কৰিবলৈ আমন্ত্ৰণ জনাইছিল আৰু তেওঁক কেটৱাক মডেল হিচাপে প্ৰশিক্ষণ দিছিল। ইয়াৰ পিছৰ পৰাই তেওঁ ইউৰোপ আৰু এছিয়াৰ বিভিন্ন মঞ্চত মডেলিং কৰি আহিছে।

২০০৩ চনত তেওঁ শ্ৰীলংকাৰ অন্যতম প্ৰখ্যাত ব্ৰেণ্ড "বেলুচি"ৰ সৃজনীশীল পৰিকল্পনাকাৰীসকলৰ ভিতৰত অন্যতম আছিল। ব্যৱসায়ী ৰোশন পেৰেৰাৰ মালিকানাধীন এই ব্ৰেণ্ডটোৱে ডিজনি আৰু হলমাৰ্কৰ বাবে পুতলা (Figurines) ডিজাইন আৰু নিৰ্মাণ কৰিছিল। এই ব্ৰেণ্ডটোক পোছাকৰ ক্ষেত্ৰখনলৈও সম্প্ৰসাৰিত কৰাত তেওঁ গুৰুত্বপূৰ্ণ ভূমিকা পালন কৰিছিল।

মডেলিং আৰু ফেশ্বন

তেওঁ শ্ৰীলংকা আৰু ভাৰত দুয়োখন দেশতে কেইবাটাও ফটোশ্বুট কৰিছে। মাত্ৰ ১৮ বছৰ বয়সতে তেওঁ মডেলিং কৰিবলৈ ডুবাই আৰু পাকিস্তানলৈ উৰা মাৰিছিল আৰু তাৰ পিছত তেওঁক জাৰ্মানী, লণ্ডন আৰু পেৰিছলৈ কেটৱাক মডেলিং কৰিবলৈ নিয়া হৈছিল। ইয়াৰ উপৰিও তেওঁ থাইলেণ্ড, ছিংগাপুৰ আৰু চীনতো মডেলিং কৰিছে। অতি সোনকালেই তেওঁ নিজৰ দেশত পৰিচিত হৈ পৰে আৰু ২০০৭ চনত মিছ ৱৰ্ল্ডৰ বাবে মিছ শ্ৰীলংকাৰ মুকুট লাভ কৰে।

২০০৮ চনত বেংগালুৰুৰ প্ৰসাদ বিদাপ্পা এছ’চিয়েটছে তেওঁক মডেলিং কৰিবলৈ আমন্ত্ৰণ জনাইছিল আৰু ২০০৮ চনত ভাৰতৰ বেংগালুৰুৰ 'আভৰণ জুৱেলাৰী'ৰ নতুন মুখ হিচাপে তেওঁক নিৰ্বাচিত কৰা হৈছিল। ইয়াৰ পিছত তেওঁ ছমাহ ভাৰতত মডেলিং কৰি অতিবাহিত কৰে।

কলম্বেজ শ্ৰীলংকাৰ 'কলম্বো জুৱেলাৰী ষ্টোৰ্ছ'ৰো মুখ আছিল আৰু ২০০৮ আৰু ২০০৯ চনত তেওঁলোকৰ প্ৰচাৰ অভিযানত অংশ লৈছিল। ২০১০ চনত তেওঁ 'বুদ্ধি বাটিকছ'ৰ চুইম ৱেৰৰ ফটোশ্বুটৰ বাবে মডেলিং কৰিছিল। কলম্বেজে নেচনছ ট্ৰাষ্ট বেংক, ছিংগাৰ আৰু এছিয়ান এলায়েন্স ইনশ্বিউৰেন্সৰ সৈতে চুক্তিবদ্ধ হৈ বিজ্ঞাপনত অভিনয় কৰিছে।

ব্যক্তিগত জীৱন

২০১০ চনৰ ১০ জুলাইত তেওঁ লণ্ডনত কৰ্মৰত এগৰাকী ইনভেষ্টমেণ্ট বেংকাৰ গায়ন ৱিজয়সিংহাৰ সৈতে বিবাহপাশত আৱদ্ধ হয়। মাউণ্ট লাভিনিয়াৰ 'এছ. থমাছ চেপেল'ত তেওঁলোকৰ বিবাহ সম্পন্ন হৈছিল। বিয়াৰ অভ্যৰ্থনা অনুষ্ঠান মাউণ্ট লাভিনিয়া হোটেলৰ ব্যক্তিগত সাগৰীয় তীৰত অনুষ্ঠিত হৈছিল। তেওঁ আৰু তেওঁৰ স্বামী বৰ্তমান লণ্ডনত বাস কৰে।

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:মডেল
জগদীশ চন্দ্ৰ বসু

ভাৰতত আধুনিক বিজ্ঞানৰ যুগ সূচনা কৰা প্ৰথম ব্যক্তি হিচাপে সদায়ে জগদীশ চন্দ্ৰ বসুৰ নাম ইতিহাসত স্মৰণীয় হৈ থাকিব। তেওঁ আছিল আধুনিক ভাৰতৰ বিজ্ঞানৰ বাটকটীয়া। তেৱেঁই আছিল বিজ্ঞানৰ ক্ষেত্ৰত আন্তৰ্জাতিক খ্যাতি লাভ কৰা প্ৰথম ভাৰতীয়।

জন্ম

১৮৫৮ চনৰ ৩০ নৱেম্বৰ। ঢাকাৰ ওচৰৰ বৰিশালত তেওঁৰ জন্ম হৈছিল। পিতৃ ভগৱান চন্দ্ৰ বসু।

শিক্ষা

প্ৰাথমিক শিক্ষা- ফৰিদপুৰ। কলিকতাৰ ছেইণ্ট জেভিয়াৰ্ছ স্কুলৰ পৰা ১৮৭৪ চনত মেট্ৰিকুলেচন। ছেইণ্ট জেভিয়াৰ্ছ কলেজৰ পৰা ১৮৭৮ চনত স্নাতক। ১৮৮০ চনত চিকিৎসা বিজ্ঞান পঢ়িবলৈ ইংলেণ্ডলৈ যায় যদিও সেই শিক্ষা আধৰুৱা কৰি ১৮৮১ চনত কেম্ব্ৰিজ বিশ্ববিদ্যালয়ৰত খ্ৰাইষ্ট কলেজত বিজ্ঞান শাখাত নাম ভৰ্তি কৰে। ১৮৮৪ চনত বিজ্ঞানৰ স্নাতক ডিগ্ৰী লাভ কৰে। কেম্ব্ৰিজ বিশ্ববিদ্যালয়ৰৰ পৰা স্নাতকোত্তৰ।

কৰ্মজীৱন

কলিকতাতৰ প্ৰেছিডেন্সি কলেজৰ পদাৰ্থ বিজ্ঞানৰ অধ্যাপক।

অৱদান আৰু স্বীকৃতি

- পদাৰ্থ বিজ্ঞানৰ গৱেষণা, ১৮৯৪ চনত বেতাঁৰ তৰংগৰ আৱিষ্কাৰ, কেম্ব্ৰিজ বিশ্ববিদ্যালয়ৰৰ পৰা ১৮৯৫ চনত ডক্টৰ অৱ ছায়েন্স উপাধি লাভ। ১৯০০ চনত ফ্ৰান্সত বৈজ্ঞানিক যন্ত্ৰ-পাতিৰ প্ৰদৰ্শনীত অংশগ্ৰহণ। ক্ৰেস্ক’গ্ৰাফ নামৰ যন্ত্ৰৰ আৱিষ্কাৰ। ১৯১৬ চনত ব্ৰিটিছ চৰকাৰৰ পৰা ছাৰ উপাধি লাভ। কলিকতাত বিশ্ববিদ্যালয়ৰৰ আজীৱন অধ্যাপক। ১৯২০ চনত ৰয়েল ছ’চাইটীৰ সভ্য নিৰ্বাচিত। ১৯১৭ চনত বসু বিজ্ঞান মন্দিৰ স্থাপন।

মৃত্যু

১৯৩৭ চন।

তথ্য সংগ্ৰহ

মহান বিজ্ঞানীৰ চানেকি জীৱনৰ – ড° শিৱনাথ বৰ্মণ (পৃষ্ঠা- ১৬)

বাহ্যিক সংযোগ

শ্ৰেণী:ভাৰতীয় বিজ্ঞানী
যথাৰ্থ অৰ্থবিজ্ঞান

যথাৰ্থ অৰ্থবিজ্ঞানে বিষয়সমূহ যেনেদৰে থাকে তেনেদৰেই অধ্যয়ন কৰে। অৰ্থাৎ যি অৰ্থবিজ্ঞানত বিষয়সমূহ যেনেদৰে থাকে তেনেদৰেই অধ্যয়ন কৰা হয় তাক যথাৰ্থ অৰ্থবিজ্ঞান বোলে। যথাৰ্থ অৰ্থবিজ্ঞানে অৰ্থনৈতিক সিদ্ধান্তসমূহৰ ওপৰত মূল্য বিচাৰ আৰোপ নকৰে। ইয়াৰ লক্ষ্য হৈছে অৰ্থনৈতিক বিষয়সমূহৰ প্ৰকৃত বিৱৰণ প্ৰদান কৰা।

উদাহৰণস্বৰূপে, ‘ভাৰতবৰ্ষ হৈছে অত্যাধিক জনসংখ্যাৰ দেশ’, ‘ভাৰতীয় দৰসূচী বৃদ্ধি পাই আছে’ আদি।

তথ্য সংগ্ৰহ

শ্ৰেণী:অৰ্থনীতি
খতমে নবুওৱত

শ্ৰেণী:ইছলাম ধৰ্ম
খতমে নবুওৱত (নবুয়ত) হ'ল ইছলামী শ্বৰীয়তৰ এটা গুৰুত্বপূৰ্ণ বিষয়। ইছলামী পৰিভাষাত মুহাম্মাদ(ছাঃ) হ'ল সৰ্বশেষ নবী আৰু ৰাছুল, এই বিশ্বাসকেই খতমে নবুওৱত বোলা হয়।

ধাৰণা

খতমে নবুওৱত(আৰবী:‎ﺧَﺗَﻢَ ﻨَّﺒِﻭَ‏‎) শব্দটো আৰবী শব্দ ‎ﺧَﺗَﻢَ‏ ‎(শেষ, সমাপ্তি) আৰু ‎ﻨَّﺒِﻭَ‏‎ (নবুওৱত, পয়গম্বৰী, নবীত্ব) ইয়াৰ সমন্বয়ৰে গঠিত। বাস্তৱিকতে খতমে নবুওৱতৰ অৰ্থ নবীসকলৰ সমাপ্তি। ইছলামী শ্বৰীয়ত অনুযায়ী মুহাম্মাদ (ছাঃ) শেষ নবী ইয়াক বিশ্বাস কৰা। অৰ্থাৎ মুহাম্মাদ(ছাঃ) হ'ল শেষ নবী ইয়াক মানি লোৱা। কিয়নো ইছলামৰ মূলবাণী হ'লঃ
]] অৰ্থঃ আল্লাহ অবিহনে কোনো মা'বুদ নাই, মুহাম্মাদ (ছাঃ) আল্লাহৰ ৰাছুল।
২৯ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৪২ - গ্ৰেট ব্ৰিটেইন আৰু চীনে নানকিঙ্গ চুক্তিত স্বাক্ষৰিত কৰে।
১৮৮২ - অষ্ট্ৰেলিয়াই প্ৰথমবাৰৰ বাবে এছেজ শৃংখলা জয় কৰিছিল।
১৮৮৫ - গ'টলিব ডায়েমলাৰে মটৰ চাইকেলৰ পেটেণ্ট লাভ কৰে।
১৮৯৮ - গুডইয়েৰ টায়াৰ কোম্পানী প্ৰতিষ্ঠা কৰা হয়।
১৯১০ - কোৰিয়া জাপানৰ অধীনলৈ যায়।
১৯৪৭ - ড॰ ভীমৰাও আম্বেদকাৰক অধ্যক্ষ হিচাপে লৈ ভাৰতৰ সংবিধানখনৰ খচৰা প্ৰস্তুতকৰণ সমিতি গঠন কৰা হয়। উল্লেখ্য যে ১৯৪৮ চনৰ ২১ ফেব্ৰুৱাৰীত এই সংবিধানৰ খচৰা দাখিল কৰা হয় আৰু ১৯৪৯ চনৰ ২৬ নৱেম্বৰত এই সংবিধানখনক চূড়ান্ত ৰূপ দিয়া হয় যদিও ১৯৫০ চনৰ ২৬ জানুৱাৰী পৰা এই আমাৰ সংবিধানখন বলৱৎ কৰা হয় আৰু সেইদিনাৰপৰাই এখন গণতান্ত্ৰিক, সাৰ্বভৌমত্ব এখন ৰাষ্ট্ৰৰূপে পৰিগণিত হয়।
১৯৫৩ - ৰাছিয়াই আৰ ডি এছ.-১ (RDS-1) নামৰ প্ৰথম হাইড্ৰজেন বোমাৰ বিষ্ফোৰণ ঘটাই।
১৯৮২ - ১০৯ পৰমাণু ক্ৰমাংকৰ মৌলটো সৃষ্টি কৰা বুলি জাৰ্মান বিজ্ঞানীৰ দল এটাই ঘোষণা কৰিছিল।
১৯৯১ - ভাৰতৰ দ্বিতীয়টো সুদূৰ সংবেদী উপগ্ৰহ IRS-1Bৰ উৎক্ষেপণ কৰা হয়। ছোভিয়েট ৰাছিয়াৰ পৰা উৎক্ষেপিত এইটো হ’ল পঞ্চম উপগ্ৰহ।
২০০৪ - এথেন্স অলিম্পিক - ২০০৪ৰ সমাপ্তি ঘটে।

জন্ম

১৬৩২ – জন ল'কে, ইংৰাজ দাৰ্শনিক, উদাৰতাবাদৰ জনক। (মৃঃ ২৮ অক্টোবৰ, ১৭০৪)
১৮৬২ - মৰিচ মেটাৰলিংক, বেলজিয়ামৰ কবি, নাট্যকাৰ।
১৯০২ - ভেৰিয়া এলউইন, ভাৰতপ্ৰেমী ইংৰাজ নৃতত্ত্ববিদ আৰু সাহিত্যিক।
১৯০৫ - মেজৰ ধ্যান চান্দ, হকীৰ যাদুকৰ। (মৃঃ ৩ ডিচেম্বৰ, ১৯৭৯)
১৯১৫ - ইনগ্ৰিড বাৰ্গমেন, প্ৰখ্যাত অভিনেত্ৰী।
১৯২৩ - ৰিছাৰ্ড এটেনবৰ', ব্ৰিটিছ আভিনেতা, অস্কাৰ বিজয়ী গান্ধী কথাছবিৰ নিৰ্মাতা আৰু পৰিচালক। (মৃঃ ২৪ আগষ্ট,২০১৪)
১৯৪৯ - কে ৰাধাকৃষ্ণণ, ভাৰতৰ এগৰাকী প্ৰখ্যাত বিজ্ঞানী, ভাৰতীয় মহাকাশ গৱেষণা সংস্থাৰ (ইছৰো) প্ৰাক্তন অধ্যক্ষ। চন্দ্ৰযান ১ আৰু মঙ্গলযানৰ বাবে জনাজাত।
১৯৫৮ - মাইকেল জেকছন (মাইকেল জেকচন), জনপ্ৰিয় পপ গায়ক। (মৃঃ ২৫ জুন, ২০০৯)
১৯৫৯ - অক্কিনেনি নাগাৰ্জুনা ৰাও বা অক্কিনেনি নাগাৰ্জুন, টলীউডৰ অভিনেতা।

মৃত্যু

১৮৫৩ - চাৰ্লছ জেমছ নেপিয়াৰ, ইংৰাজ সৈনিক, বোম্বাই আৰ্মীৰ সেনাপতি আৰু সিন্ধৰ গৱৰ্ণৰ আছিল। (মৃঃ ১০ আগষ্ট, ১৭৮২)
১৮৬৫ - ৰবাৰ্ট ৰেমাক, পোলেণ্ড আৰু জাৰ্মানীৰ চিকিৎসা বিজ্ঞানী। (মৃঃ ১৬ জুলাই, ১৮১৫)
১৯৭৬ - কাজী নজৰুল ইছলাম, জনপ্ৰিয় বাঙালী কবি, সঙ্গীতজ্ঞ, সংগীতস্ৰষ্টা, দাৰ্শনিক আৰু বংগৰ বিদ্ৰোহী কবি নামেৰে খ্যাত আছিল।
১৯৯০ - তাৰিকুদ্দিন আহমেদ, অসমীয়া সংগীত শিল্পী।
১৯৯৪ - তুষাৰকান্তি ঘোষ, আন্তৰ্জাতিক খ্যাতি সম্পন্ন ভাৰতীয় বঙালী সাংবাদিক আৰু লেখক। (মৃঃ ২১ ছেপ্টেম্বৰ, ১৮৯৮)

দিৱস

ভাৰতৰ ৰাষ্ট্ৰীয় ক্ৰীড়া দিৱস।
আন্তৰাষ্ট্ৰীয় পৰমাণু পৰীক্ষণ বিৰোধী দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
জহান্স কেপলাৰ

জহান্স কেপলাৰ (; ২৭ ডিচেম্বৰ, ১৫৭১ – ১৫ নৱেম্বৰ, ১৬৩০) এজন জাৰ্মান গণিতবিদ, জ্যোতিৰ্বিজ্ঞানী আৰু জ্যোতিষী আছিল। তেওঁ ১৭শ শতিকাৰ জ্যোতিৰ্বৈজ্ঞানিক বিপ্লৱৰ অন্যতম প্ৰধান ব্যক্তিত্ব আছিল। কেপলাৰৰ গ্ৰহীয় গতিসূত্ৰ আৰু কেপলাৰ কনজেকচাৰৰ কাৰণে তেখেত বিখ্যাত। পৰৱৰ্তীসময়ৰ জ্যোতিৰ্বিজ্ঞানীসকলে তেখেতৰ লেখা 'এষ্ট্ৰনমিয়া নোভা', 'হাৰমোনিকেছ মুন্দি' আৰু 'এপিতোমে এষ্ট্ৰনমিয়াই কোপেৰনিকানাই' গ্ৰন্থসমূহৰ মাজত লেখা নীতিসমূহকে তেখেতৰ সূত্ৰ হিচাপে নামকৰণ কৰিছে।

কৰ্মজীৱনত কেপলাৰ আছিল অষ্ট্ৰিয়াৰ গ্ৰাৎস চহৰত অৱস্থিত এখন স্কুলৰ গণিতৰ শিক্ষক য’ত তেওঁ প্ৰিন্স হান্স উলৰিখ ফন এগেনবেৰ্গৰ এজন ঘনিষ্ঠ সহযোগীতে পৰিণত হয়। ইয়াৰ পাছত বিখ্যাত জ্যোতিৰ্বিজ্ঞানী ট্যুকো ব্ৰাহেৰ সহকাৰী হয় আৰু এটাসময়ত সম্ৰাট ৰুডলফ ২ আৰু তেওঁৰ দুই উত্তৰসূৰী মাটিয়াচ আৰু ফেৰ্ডিনাণ্ড ২ ৰ ৰাজগণিতবিদ হিচাপে কাম কৰে। ইয়াৰ বাদেও অষ্ট্ৰিয়াৰ লিনৎস চহৰত গণিত পঢ়িছিল আৰু জেনাৰেল ভালেনষ্টাইনেৰ উপদেষ্টা হিচাপেও কাম কৰিছিল। সমসাময়িকভাৱে তেওঁ আলোকবিদ্যাৰ মৌলিক নীতি লৈ কাম কৰিছে, প্ৰতিসৰণ দুৰবীনৰ এটা উন্নততৰ সংস্কৰণ নিৰ্মাণ কৰে যাৰ নাম বৰ্তমানেও কেপলাৰীয় দূৰবীণ হিচাপে পৰিচিত।

কেপলাৰ যেতিয়া জীবিত অৱস্থাত আছিল তেতিয়া জ্যোতিৰ্বিজ্ঞান আৰু জ্যোতিষ শাস্ত্ৰৰ মাজত একো পাৰ্থক্য নাছিল, কিন্তু জ্যোতিৰ্বিজ্ঞানৰ সৈতে সুস্পষ্ট পাৰ্থক্য আছিল পদাৰ্থবিজ্ঞানৰ। সেইসময়ত পদাৰ্থবিজ্ঞান প্ৰাকৃতিক দৰ্শনৰ এটা শাখা আছিল আৰু জ্যোতিৰ্বিদ্যা আছিল লিবাৰেল আৰ্টচৰ অন্তৰ্ভুক্ত গণিতৰ এটা উপশাখা। কেপলাৰেও তেখেতৰ আবিষ্কাৰসমূহক ধৰ্মীয় যুক্তিৰ মাধ্যমেৰে সিদ্ধ কৰাৰ চেষ্টা কৰিছিল, তেওঁ মন কৰিছিল ঈশ্বৰে এটা মহাপৰিকল্পনাৰ অংশ হিচাপে বিশ্বজগত সৃষ্টি কৰিছে আৰু প্ৰাকৃতিক কাৰ্যকাৰণ অনুসন্ধানৰ মাধ্যমেই কেৱল সেই পৰিকল্পনাৰ কিছু বুজা সম্ভৱ। এইবাবেই বোধহয় কেপলাৰৰ গবেষণাকৰ্মক জ্যোতিৰ্বিজ্ঞান নুবুলি জ্যোতিৰ্বিদ্যা বুলিলেই বেছি যুক্তিসঙ্গত হ’ব। তেওঁ তেখেতৰ নতুন জ্যোতিৰ্বিদ্যাৰ নাম দিছিল "খ-পদাৰ্থবিদ্যা" (celestial physics) যাকে বিবেচনা কৰা যাব পাৰে এৰিষ্টটলৰ অধিবিদ্যাৰ জগতত এটা বিশেষ অভিযাত্ৰা আৰু এৰিষ্টটলৰ "অন দ্য হেভেনচ" গ্ৰন্থৰ উত্তৰখণ্ড হিচাপে। মূলকথা, জ্যোতিৰ্বিদ্যাক সৰ্বজনীন গাণিতিক পদাৰ্থবিদ্যাৰ এটা শাখা হিচাপে বিবেচনা কৰি তেওঁ ভৌত বিশ্বতত্ত্বৰ সুপ্ৰাচীন প্ৰথাক এটা নতুন আঙ্গিক মাত্ৰা প্ৰদান কৰিছিল।

তথ্য সংগ্ৰহ

বাহ্যিক সংযোগ

JohannesKepler.Info, কেপলাৰ সম্পৰ্কিত সকলো তথ্যৰ ৱেবছাইট।
Harmonices mundi ("The Harmony of the Worlds") কাৰ্নেগি-মেলন ইউনিভাৰ্সিটিত সংৰক্ষিত সম্পূৰ্ণ টেক্সট

De Stella Nova in Pede Serpentarii ("On the new star in Ophiuchus's foot"), লিণ্ডা হল লাইব্ৰেৰিত সংৰক্ষিত সম্পূৰ্ণ টেক্সট
(১৯২০-এৰ গ্ৰন্থ Men of Science ছিৰিজেৰ অংশ)
ভিয়েনা ইনষ্টিটিউট অফ অ্যাষ্ট্ৰোনমিত সংৰক্ষিত বিৰল গ্ৰন্থসমূহৰৰ ইলেকট্ৰনিক সংস্কৰণ

অডিঅ’ – Cain/Gay (২০১০) Astronomy Cast, ইয়োহানেস কেপলাৰ ও তাৰ গ্ৰহীয় গতিসূত্ৰ
Christianson, Gale E., Kepler's Somnium: Science Fiction and the Renaissance Scientist
Kollerstrom, Nicholas, Kepler's Belief in Astrology
কেপলাৰ সম্পৰ্কিত ৰেফাৰেন্স
Plant, David, কেপলাৰ আৰু "Music of the Spheres"
Kepler, Napier, and the Third Law, ম্যাথপেইজেচ
Calderón Urreiztieta, Carlos. Harmonice Mundi • গ্ৰন্থখনৰ ওপৰত ভিত্তি কৰে এনিমেশন
Reading the mind of God , কেপলাৰৰ জীৱনৰ ওপৰত ভিত্তি কৰে ৰচিত নাটক, লেখক প্যাট্ৰিক গ্যাব্ৰিজ, ১৯৯৭
Johannes Kepler, জীৱনীমূলক নাটক, লেখক ৰবাৰ্ট ল্যালোণ্ড, ২০১০

শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:জ্যোতিৰ্বিজ্ঞানী
শ্ৰেণী:গণিতজ্ঞ
হাচিবা ইব্ৰাহিমি

হাচিবা ইব্ৰাহিমি (حسیبا ابراهیمی; জন্ম ২১ ডিচেম্বৰ ১৯৯৬) এগৰাকী আফগান অভিনেত্ৰী। তেওঁ চন্দ মিতৰ মাকুব ইশ্ক (২০১৪) ছবিখনত মৰভেনা ভূমিকাৰ বাবে পৰিচিত, যাৰ বাবে তেওঁ ক্ৰিষ্টেল চিমোৰ্ঘৰ শ্ৰেষ্ঠ অভিনেত্ৰীৰ মনোনয়ন লাভ কৰিছিল। তেওঁ ফজ্ৰ চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বাবে মনোনয়ন লাভ কৰা প্ৰথম আফগান অভিনেত্ৰী।

প্ৰাৰম্ভিক জীৱন আৰু কৰ্মজীৱন

হাচিবা ইব্ৰাহিমিৰ জন্ম ২১ ডিচেম্বৰ ১৯৯৬ তাৰিখে আফগানিস্তানত হৈছিল। তেওঁ আৰু তেওঁৰ পৰিয়াল আফগানিস্তানৰ যুদ্ধৰ ফলত ইৰানলৈ স্থানান্তৰিত হ'ব লগা হৈছিল।

ব্যক্তিগত জীৱন

তেওঁ আফগানিস্তানৰ এগৰাকী হজাৰা পৰিয়ালত জন্মগ্ৰহণ কৰিছিল আৰু আফগান গৃহযুদ্ধৰ ফলত ইৰানলৈ স্থানান্তৰিত হৈছিল। ইব্ৰাহিমি দাৰী, ফাৰ্ছী আৰু ইংৰাজী ভাষাত কথা ক’ব পাৰে।

চলচ্চিত্ৰ তালিকা

চলচ্চিত্ৰ

বছৰ
শিৰোনাম
চৰিত্ৰ
পৰিচালক
মন্তব্য

২০১৪
چند متر مکعب عشق → চন্দ মিতৰ মাকুব ইশ্ক
মৰভেনা
জামছিদ মাহমুদী
৮৭তম একাডেমি বঁটাৰ বাবে আফগানিস্তানৰ চৰকাৰী নিৰ্বাচিত চলচ্চিত্ৰ

২০১৭
لینا → লিনা
মাৰিয়াম
ৰামিন ৰাছৈলী

২০১৯
حوا، مریم، عایشه → হাৱা, মাৰিয়াম, আয়েশা
আয়েশা
সাহ্‌ৰা কৰিমি
৯২তম একাডেমি বঁটাৰ বাবে আফগানিস্তানৰ চৰকাৰী নিৰ্বাচিত চলচ্চিত্ৰ

২০২০
وقت چیغ انار → ৱাক্ত চীগ আনাৰ
বধূ
গ্ৰানাজ মুছাভি
৯৪তম একাডেমি বঁটাৰ বাবে অষ্ট্ৰেলিয়াৰ চৰকাৰী নিৰ্বাচিত চলচ্চিত্ৰ

২০২১
حبیب → হাবীব
সংবাদিক
জেনিফাৰ এলফনছে
চুটি চলচ্চিত্ৰ

২০২২
شبنم → শবনম
শবনম
জাবিউল্লাহ আস্কাৰি
চুটি চলচ্চিত্ৰ

لوتریا → লোটেৰিয়া

আলি আতশানি
উৎপাদনধীন

বঁটা আৰু মনোনয়ন

বঁটা
বছৰ
শ্ৰেণী
মনোনীত কাম
ফলাফল

এছিয়ান ৱৰ্ল্ড ফিল্ম ফেষ্টিভেল
২০১৯
শ্ৰেষ্ঠ অভিনেত্ৰী
হাৱা, মাৰিয়াম, আয়েশা

বাহ্যিক সংযোগ

হাচিবা ইব্ৰাহিমি Instagramত

তথ্যসূত্ৰ

শ্ৰেণী:অভিনেত্ৰী
শ্ৰেণী:আফগান অভিনেত্ৰী
বেঞ্জামিন ফ্ৰেংকলিন (গ্ৰন্থ)

বেঞ্জামিন ফ্ৰেংকলিন হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন জীৱনী গ্ৰন্থ। প্ৰথমবাৰ ১৯৯৬ চনৰ জানুৱাৰী মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হোৱা গ্ৰন্থখন লেখক বৰগোহাঞিয়ে সত্যজিৎ ভূঞালৈ আগবঢ়াইছে।

বিৱৰণ

কিতাপখনত ১৭টা প্ৰবন্ধত বেঞ্জামিন ফ্ৰেংকলিনৰ জীৱন চৰিত্ৰ অংকন কৰিছে। প্ৰবন্ধকেইটা হ'ল, 'মুখবন্ধ','জন্ম আৰু ল'ৰাকাল','বেঞ্জামিনৰ আত্ম-শিক্ষাৰ আৰম্ভণি','সাংবাদিক বেঞ্জামিন','বষ্টনৰ পৰা ফিলাডেল্‌ফিয়ালৈ','ফিলাডেল্‌ফিয়াত বেঞ্জামিন','বেঞ্জামিনৰ বহুমুখী সাধনা','বেচেৰা ৰিচাৰ্ডৰ বৰ্ষপঞ্জী','বেঞ্জামিনৰ কৰ্মময় জীৱন','বৈজ্ঞানিক আৰু আৱিষ্কাৰক বেঞ্জামিন','আমেৰিকাৰ স্বাধীনতা','আমেৰিকাৰ স্বাধীনতা-যুদ্ধত বেঞ্জামিন ফ্ৰেংকলিনৰ ভূমিকা','বেঞ্জামিন ফ্ৰেংকলিনৰ আমেৰিকালৈ প্ৰত্যাৱৰ্তন আৰু মৃত্যু','বেঞ্জামিন ফ্ৰেংকলিনৰ সুবচনী','বেঞ্জামিন ফ্ৰেংকলিনৰ আত্ম-জীৱনীৰ এছোৱা','বেঞ্জামিন ফ্ৰেংকলিন আৰু তেওঁৰ বাত-বিষ' আৰু 'অসমীয়া ভাষাত বেঞ্জামিন ফ্ৰেংকলিন'। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:জীৱনী গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
কুনাল গাঞ্জাৱালা

কুনাল গাঞ্জাৱালা (, ) (জন্ম: ১৪ এপ্ৰিল, ১৯৭২) হৈছে এজন ভাৰতীয় নৱাগত নেপথ্য গায়ক কাম কৰি আছে। তেওঁ হিন্দী, কান্নাড়া, তামিল, তেলেগু, মাৰাঠী, বঙালী, অসমীয়া, ওড়িয়া, মালয়ালম, পঞ্জাবী আৰু উৰ্দু আদি ভাৰতৰ বিভিন্ন ভাষাৰ গানত কণ্ঠদান কৰিছে।

কেৰিয়াৰ

তদবধি গাঞ্জাৱালা পদ্ধতি উদ্ভাৱন কৰে যিটো সেই সময়ৰ আন প্ৰধান দুই দশকৰো অধিককাল জোৰা কেৰিয়াৰত অনু মালিক, আনন্দ-মিলিন্দ, নাদিম-শ্ৰাবণ, প্ৰীতম, হিমেশ ৰেশমিয়া, ইছমাইল দৰবাৰ, শংকৰ-এহছান-লয়, আনন্দ ৰাজ আনন্দ, ৰাজেশ ৰোশান, বিজু শাহ, আদেশ শ্ৰীবাস্তৱ, ৰুপ কুমাৰ ৰাঠোড়, ডাবো মালিক, আৰু সঞ্জীৱ-দৰ্শনত কৈ সম্পূৰ্ণ বেলেগ আছিল। কুনাল সম্প্ৰতি জন্যৰ গেয়েছিলেন সঞ্জয় লীলা বানসালিৰ সাৱাৰিয়া। মাচাল্লাহ আৰু পাৰী বেছ কিছু তেওঁ খ্যাতি লাভ কৰে।

তেওঁ মূলতঃ হিন্দী আৰু কান্নাড়া, তাৰোপৰি তেওঁ তামিল, মাৰাঠী, ওড়িয়া, বঙালী, মালয়ালম, পঞ্জাবী, তেলেগু, অসমীয়া আৰু উৰ্দু ভাষা।

তাৰ গান গাইছিল "ৱহ মাই লাভ" এটা বঙালী চলচ্চিত্ৰ অমানুষ জিৎ গাংগুলী আৰু "চ'ন্না ভে ঘৰ আজা" ক্ষেত্ৰতো একে অ্যালবাম হোৱাৰ পাছত পঞ্জাবী চ'ন্না ভে একক এলবাম ডি জে অনিত আৰু সংগীত পৰিচালক শান্তখ সিং নিৰ্মাণ কৰে।

তথ্য সংগ্ৰহ

বাহ্যিক সংযোগ

শ্ৰেণী:সংক্ষিপ্ত জীৱনী
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
সৈনিক (চলচ্চিত্ৰ)

সৈনিক হʼল ছিকন্দৰ ভাৰতীৰ পৰিচালনাত নিৰ্মিত, ১৯৯৩ চনত মুক্তিপ্ৰাপ্ত, এখন ভাৰতীয় একশ্যনধৰ্মী চলচ্চিত্ৰ। ছবিখনত অভিনয়-শিল্পী অক্ষয় কুমাৰ, অশ্বিনী ভাৱে, ৰোনিত ৰয়, আৰু ফাৰহীনে মুখ্য চৰিত্ৰত অভিনয় কৰিছে।

কাহিনী

ছবিখনৰ কাহিনী যশপাল দত্তৰ পুত্ৰ সেনা বিষয়া সুৰজ দত্তক লৈ নিৰ্মিত। সুৰজে মহিলা কলেজ এখনত ভনীয়েক মিনিক লগ কৰিবলৈ যাওঁতে ভনীয়েকৰ বান্ধৱী অলকাৰ প্ৰেমত পৰে। অতি সোনকালেই দুয়োৰে বিয়া হয় যদিও সেনাবাহিনীত নিযুক্ত সুৰজক এবছৰীয়া মিছনৰ বাবে মাতি নিয়া হয়।

সুৰজ আঁতৰত থকাৰ সময়তে তেওঁক হত্যা কৰা হৈছে বুলি ঘৰলৈ এটি বাৰ্তা আহে। মিনি, অলকা, আৰু যশপাল প্ৰত্যেকেই এই বিষয়ে জানে কিন্তু ইজনে সিজনক নকয় কাৰণ তেওঁলোকে ভাবে যে এই কথা শুনি অন্যজন ভাঙি পৰিব।

ইফালে মিনিৰ সৈতে বিজয়ৰ বিয়া ঠিক হয় যদিও বিয়াৰ দিনাই মিন্নিক অপহৰণ কৰা হয়। তেনেতে সুৰজৰ পুনৰ আবিৰ্ভাৱ ঘটে। সুৰজ তেতিয়ালৈকে জীয়াই আছিল আৰু মিনিক ৰক্ষা কৰিছিল। শেষত, সকলোৱে পুনৰ একত্ৰিত হোৱাৰে কথাছবিখনৰ অন্ত পৰে।

অভিনয় শিল্পী

লেফটেনেণ্ট সুৰজ দত্তৰ চৰিত্ৰত অক্ষয় কুমাৰ
অলকা দত্তৰ চৰিত্ৰত অশ্বিনী ভাৱে
সোণু ওবেৰাইৰ চৰিত্ৰত প্ৰদীপ কুমাৰ
বিজয় ঘাইৰ চৰিত্ৰত ৰোনিত ৰয়
মিনি দত্তৰ চৰিত্ৰত ফাৰহীন
অৱসৰপ্ৰাপ্ত কৰ্ণেল যশপাল দত্তৰ চৰিত্ৰত অনুপম খেৰ
বিহাৰীৰ চৰিত্ৰত আলোকনাথ
গজৰাজ চৌধুৰীৰ চৰিত্ৰত ৰঞ্জিত
গুড্ডুৰ চৰিত্ৰত লক্ষ্মীকান্ত বেৰ্ডে
গুড্ডিৰ চৰিত্ৰত গুড্ডি মাৰুতি
অলকাৰ পিতৃৰ চৰিত্ৰত সতীশ শ্বাহ

সংগীত

সংগীত পৰিচালক যুটি নদীম-শ্ৰৱণে ছবিখনৰ সংগীত ৰচনা কৰিছিল আৰু গীতৰ কথা লিখিছিল গীতিকাৰ সমীৰ অঞ্জানে।
#
গীত
কণ্ঠশিল্পী
১
"জাম ৱহ হায় জো ভৰ কে"
কুমাৰ চানু
২
"মেৰী ৱাফায়েঁ য়াদ কৰোগে"
কুমাৰ চানু, আশা ভোছলে
৩
"কিতনি হছৰত হায় হামেইঁ"
কুমাৰ চানু, সাধনা সৰগম
৪
"বাবুল কা ঘৰ ছোড় কে"
কুমাৰ চানু, অলকা য়াগনিক
৫
"হামকো হুয়া হায় প্যাৰ"
বিনোদ ৰাথোৰ, অলকা য়াগনিক
৬
"হেই মেৰী সাঁসো মেইঁ মেৰে পিয়া"
সুহাসিনী

সঁহাৰি

ইণ্ডিয়া টুডেৰ এক প্ৰতিবেদনত ছবিখনৰ সম্পৰ্কে এইদৰে লিখা হৈছিল, "এয়া দেশপ্ৰেম, হিন্দী চিনেমাৰ শৈলী। সেনাবাহিনীৰ দৃশ্যবোৰ শোচনীয়। সংগীত ভাল। মুঠৰ ওপৰত ছবিখন সহ্য কৰিব পৰাতকৈ তলৰ খাপৰ।"

তথ্য উৎস

বাহ্যিক সংযোগ

শ্ৰেণী:১৯৯৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ চলচ্চিত্ৰ